— Загадзя ўзгадняем наведванне аддзялення з загадчыкам. Нас папярэджваюць, калі ў нейкай палаце знаходзіцца цяжка хворы пацыент, каб не выклікаць у яго непажаданыя рухі і проста хваляванні. Пытаемся, напрыклад, дзе можна пускаць мыльныя бурбалкі, а дзе — нельга. Выконваем усе правілы знаходжання ў бальніцы: маем зменны абутак і адзенне, здымаем нават упрыгажэнні, перад выхадам дэзынфіцыруем рукі. Усё для таго, каб не нашкодзіць нейкім чынам дзіцяці. Ад душы стараемся прынесці малышам радасць.